सामान्य भाषामा बुझ्ने हो भने सित्तैको ब्लग चलाउँनु भनेको अर्काको घरमा भाडा कोठा लिएर बसे जस्तो हो । जहाँ बसुञ्जेल तपाईले आफुलाई कहिलै सुरक्षित पाउँनु हुन्न भने यस्तो ब्लगमा ब्याकअप राख्ने सुविधा नभएका कारण तपाई त्यो ब्लगबाट निस्किदा एउटा कुरा बाहेक अरु केहि लिएर निस्किन पाउँनु हुन्न । त्यो एउटा कुरा हो, सित्तैमा ब्लग चलाउँन नहुने रै छ भन्ने अनुभव । होस्टिङ किनेर ब्लग चलाउँनु भनेको चै आफ्नै घडेरी किनेर घर बनाउँनु जस्तै हो । पछि मन परेन भने ब्याकअप लिएर थपक्क अर्कोमा सर्दा सर्लक्कै आफ्नो ब्लग सार्न सकिन्छ जुन दुरुस्तै हुन्छ ।
